《金缕曲 寒夜同蕊渊二姊茗话有感》
清代·李佩金

萧瑟闲庭院。掩文窗、薄寒料峭，暗灯频剪。从道宵长莲漏永，比似闲愁还短。

化万缕、萦缠如茧。款约轻魂随梦去，绕天涯、不怕风吹断。

檐铎语，又惊转。

一九冷魂霜华满。算年年、照人如镜，几般愁怨。惆怅家园心飘渺，多少海思霞念。

恐次日、遂成虚愿。可惜江南花月好，到春来、空付莺和燕。

归途杳，碧云远。

作者简介：清江苏长洲人，字纫兰。李邦燮女，何湘妻。尝集古今女士书为簪花阁帖。